Държавен вестник, бр. 33, 2011 г., стр. 3

БРОЙ  33	
Д Ъ Р Ж А В Е Н  В Е С Т Н И К 	
СТР.  3  
Задължения при изпълнение на надомната 
работа
Чл. 107д. При изпълнение на надомната 
работа, за която се е уговорил, работникът или 
служителят е длъжен: 
1. да спазва правилата за здравословни и 
безопасни условия на труд;
2. да осигурява достъп на работодателя и 
контролните органи до помещението, където 
е работното място, за проверка;
3. да не извършва дейности или действия, 
които създават безпокойство за другите собстве-
ници и обитатели, по-голямо от обичайното, 
съгласно Закона за управление на етажната 
собственост, когато работното място е в жи-
лищна сграда или е в близост до такава.
Работно време и почивки
Чл. 107е. (1) Работниците или служители-
те, които извършват надомна работа, сами 
определят началото, края и разпределението 
на работното време в рамките на законоуста-
новената му продължителност.
(2) Работниците и служителите, които 
извършват надомна работа, сами определят 
периодите на почивка в работния ден, между-
дневната и седмичната почивка.
(3) За работниците и служителите, изпъл-
няващи надомна работа, не може да се уста-
новява ненормиран работен ден и полагане на 
извънреден труд.
(4) Работникът или служителят писмено 
уведомява работодателя за обстоятелствата по 
ал. 1 и 2 в 7-дневен срок от сключването на 
трудовия договор.
Прилагане на други разпоредби за надомната 
работа
Чл. 107ж. За неуредените в този раздел 
въпроси се прилагат общите разпоредби на 
този кодекс.“
§ 2. В § 1 от допълнителните разпоредби се 
правят следните допълнения:
1. В т. 1 след думите „трудово правоотно-
шение“ се поставя запетая и се добавя „вклю-
чително за извършване на надомна работа“.
2. В т. 4 се създава изречение второ: „При 
извършване на надомна работа работно мяс-
то е домът на работника или служителя или 
друго помещение по негов избор извън пред-
приятието.“
Законът е приет от 41-ото Народно събрание 
на 13 април 2011 г. и е подпечатан с официалния 
печат на Народното събрание.
Председател на Народното събрание: 
 Цецка Цачева
5017
УКАЗ № 80
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за предоставяне на помощ за оз-
дравяване на „Холдинг Български държавни 
железници“ – ЕАД, приет от ХLI Народно 
събрание на 13 април 2011 г.
Издаден в София на 20 април 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за предоставяне на помощ за оздравяване 
на „Холдинг Български държавни железни-
ци“ – ЕАД
Чл. 1. (1) За финансово осигуряване изпъл-
нението на мерките за оздравяване на „Холдинг 
Български държавни железници“ – ЕАД, одо-
брени с Решение С (2010) 9423 на Европейската 
комисия от 15 декември 2010 г., Българската 
банка за развитие да предостави на дружеството 
заем въз основа на целево предоставени от 
централния бюджет възстановими средства в 
размер до 140 000 000 лв.  
(2) Средствата от централния бюджет по 
ал. 1 се предоставят на Българската банка за 
развитие като гаранционни депозити.
(3) Условията за предоставяне и обслужва-
не на заема и на средствата по ал. 1 и 2 се 
определят със споразумение между министъра 
на финансите, министъра на транспорта, ин-
формационните технологии и съобщенията и 
Българската банка за развитие, одобрено от 
Министерския съвет.
(4) Със средствата по заема „Холдинг Бъл-
гарски държавни железници“ – ЕАД, извършва 
плащания в съответствие с ал. 1. Всяко плащане 
се извършва след одобряване от министъра на 
финансите.
Чл. 2. (1) Министърът на финансите при 
спазване на бюджетното салдо за 2011 г. по 
Конвергентната програма на Република Бъл-
гария за 2011 – 2014 г. да осигури средства до 
размера на отпуснатия заем по чл. 1, ал. 1 
и начислената лихва, с които да се увеличи 
капиталът на „Холдинг Български държавни 
железници“ – ЕАД, при условие че мярката е 
одобрена от Европейската комисия след но-
тификацията на плана за преструктуриране на 
дружеството.